title: 1999 m. balandžio 28 d. Vykdomojo komiteto Sprendimas dėl policijos bendradarbiavimo užkertant kelią nusikalstamoms veikoms ir jų išaiškinimo gerinimo (SCH/Com-ex (99) 18)

text:
Svarbus teisinis pranešimas

|

41999D0018

Oficialusis leidinys L 239 , 22/09/2000 p. 0421 - 0423

		Vykdomojo komiteto Sprendimas1999 m. balandžio 28 d.dėl policijos bendradarbiavimo užkertant kelią nusikalstamoms veikoms ir jų išaiškinimo gerinimo(SCH/Com-ex (99) 18)VYKDOMASIS KOMITETAS,atsižvelgdamas į Konvencijos dėl Šengeno susitarimo įgyvendinimo 132 straipsnį,atsižvelgdamas į minėtos Konvencijos 39 straipsnį,siekdamas ir toliau gerinti tarpvalstybinį policijos bendradarbiavimą,atsižvelgdamas į Vykdomojo komiteto 1998 m. gruodžio 16 d. sprendimą (Doc. SCH/Com-ex (98)51 Rev 3),NUSPRENDĖ:Patvirtinti policijos bendradarbiavimą užkertant kelią nusikalstamoms veikoms ir jas tiriant reglamentuojančius principus, išdėstytus pirmininkaujančios valstybės 1999 m. balandžio 28 d. rašte (Doc. SCH/I (98)75 Rev 5).Liuksemburgas, 1999 m. balandžio 28 d.PirmininkasC. H. Schapper--------------------------------------------------SCH/I (98)75 Rev. 5Tema: Konvencijos 39 straipsnio taikymas: policijos bendradarbiavimo užkertant kelią nusikalstamoms veikoms ir jas tiriant gerinimasVokietija savo pirmininkavimo laikotarpiu stengiasi gerinti Susitariančiųjų Šalių policijos bendradarbiavimą tiriant nusikalstamas veikas. 1998 m. rugsėjo 14 d. I grupės posėdyje pirmininkaujanti valstybė pateikė notą, nustatančią problemas ir galimus jų sprendimus (SCH/I (98)55 Rev.).Visos delegacijos sutaria, kad daug būtų galima padaryti šalinant policijos bendradarbiavimo nusikalstamų veikų tyrimo srityje trūkumus, jeigu Šengeno konvencijos nuostatos, atsižvelgiant į jos tikslus, būtų vienodai aiškinamos ir taikomos.Susitariančiosios Šalys sutaria, kad nusikaltimų tyrimo srityje policijai geriau bendradarbiaujant neturi būti prieštaraujama teisminių institucijų įgaliojimams.Artimiausiu laiku galimi tokie sprendimo būdai:1. SąrašasKad būtų taikomas Šengeno konvencijos 39 straipsnis ir pagerintas nusikalstamų veikų tyrimas bei prevencija, Šengeno valstybės gali keistis informacija, jeigu:- dėl keitimosi informacija nereikia imtis prievartos priemonių,- keitimasis informacija yra priimtinas pagal prašymą pateikusios Susitariančiosios Šalies vidaus teisę ir atliktina veikla nėra vien teisminių institucijų veiklos sritis arba dėl jos reikia jų sutikimo.Gerinti nusikalstamų veikų tyrimą ir prevenciją bus siekiama Šengeno valstybių policijos pajėgoms bendradarbiaujant, neįtraukiant teisminių institucijų, kai yra pagrindas kilti įtarimui arba iškyla konkretūs pavojai, ypač atliekant toliau išvardytus veiksmus. Šis sąrašas nėra baigtinis ir tų veiksmų atlikimas priklauso nuo to, ar jie yra leistini pagal prašymą gavusios ir prašymą pateikusios valstybės nacionalinės teisės aktus:- transporto priemonių savininkų ir vairuotojų tapatybės nustatymas,- vairuotojo pažymėjimo tyrimai,- asmens buvimo ar gyvenamosios vietos nustatymas,- telekomunikacijų (telefono, fakso ir interneto) abonentų nustatymas, jeigu ši informacija viešai prieinama,- informacijos iš atitinkamų asmenų gavimas savanoriškumo pagrindu [1],- asmenų tapatybės nustatymas,- policijos žvalgybos duomenų iš policijos duomenų bazių ar bylų perdavimas laikantis atitinkamų duomenų apsaugą reglamentuojančių teisės nuostatų,- kratų planų rengimas bei koordinavimas ir nenumatytų kratų inicijavimas (atskirai nuo SIS kratų),- prekių, ypač ginklų ir autotransporto priemonių, kilmės nustatymas (pardavimo kanalų nustatymas),- įrodymų tyrimas (pavyzdžiui, automobiliams padarytos žalos po susidūrimo ar pabėgimo iš avarijos vietos, duomenų ištrynimo dokumentuose atvejais).Šengeno valstybės pagal Šengeno konvencijos 39 straipsnį su atskiromis ar visomis Susitariančiosiomis Šalimis gali susitarti ir nustatyti papildomas sritis, kuriose policija gali teikti savitarpio pagalbą neįtraukdamos teisminių institucijų.2. Teismo sutikimo išlygos taikymas (39 straipsnio 2 dalis)Greitai panaudoti informaciją kaip įrodymą baudžiamosiose bylose yra įmanoma tik tuo atveju, kai prašymą gavusi Susitariančioji Valstybė be paties policijos prašymo nereikalauja oficialių teismo pavedimų. Nedidelės įstaigų, atsakingų už baudžiamąjį persekiojimą, pajėgos turi būti skiriamos neatidėliotinoms nusikalstamumo prevencijos problemoms spręsti ir joms nebūtinai turi būti keliamas sutikimo reikalavimas.39 straipsnio 2 dalis jokiu būdu nenustato, kad norint dokumentus pateikti kaip įrodymus, yra būtina gauti teisminių institucijų leidimą. Todėl nustatyti leidimo gavimo procedūrą yra Susitariančiųjų Šalių reikalas.Šengeno valstybės sutaria, kad policijos pajėgos ir teisminės institucijos gali leidimo prašymus ir dokumentus, pateikiamus vykdant tokius prašymus, perduoti visais greitą perdavimą užtikrinančiais būdais, jeigu perduodant išlieka rašytinė dokumento autoriaus žymė (pavyzdžiui, telefaksu, elektroniniu paštu).3. Procedūrų supaprastinimasNusikalstamų veikų tyrimas, ypač skubiais atvejais, gali būti paspartintas supaprastinant procedūras. Tai konkrečiais pavydžiais atsispindi Šengeno valstybių dvišaliuose susitarimuose, pagal kuriuos, teisminių institucijų paragintos, policijos įstaigos bendradarbiauja tiesiogiai padėdamos viena kitai atlikti apklausas, kratas ir poėmius, kai bet koks delsimas būtų pavojingas.Susitariančiosios Šalys išnagrinės pagal šį ar panašius susitarimus įgytą patirtį, kad nustatytų, ar negalima būtų sukurti atitinkamų procedūrų visai Šengeno erdvei.[1] Pagal Austrijos, Vokietijos ir Nyderlandų nacionalinės teisės aktus taikomas savanoriškų policijos apklausų principas.--------------------------------------------------


title: 2009 m. birželio 12 d. Sprendimas Nr. U2 dėl Europos Parlamento ir Tarybos reglamento (EB) Nr. 883/2004 65 straipsnio 2 dalies dėl visiškų bedarbių, išskyrus pasienio darbuotojus, kurie paskutinį kartą dirbdami pagal darbo sutartį ar savarankiškai gyveno valstybės narės, kuri nėra kompetentinga valstybė narė, teritorijoje, teisės į bedarbio išmokas, taikymo srities (Tekstas svarbus EEE ir EB bei Šveicarijos susitarimui)

text:
24.4.2010

               LT

               Europos Sąjungos oficialusis leidinys

               C 106/43

         SPRENDIMAS Nr. U2
   2009 m. birželio 12 d.
   dėl Europos Parlamento ir Tarybos reglamento (EB) Nr. 883/2004 65 straipsnio 2 dalies dėl visiškų bedarbių, išskyrus pasienio darbuotojus, kurie paskutinį kartą dirbdami pagal darbo sutartį ar savarankiškai gyveno valstybės narės, kuri nėra kompetentinga valstybė narė, teritorijoje, teisės į bedarbio išmokas, taikymo srities
   (Tekstas svarbus EEE ir EB bei Šveicarijos susitarimui)
   2010/C 106/12
   SOCIALINĖS APSAUGOS SISTEMŲ KOORDINAVIMO ADMINISTRACINĖ KOMISIJA,
   atsižvelgdama į 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo (1) 72 straipsnio a dalį, pagal kurią Administracinė komisija yra atsakinga už visų administravimo klausimų ar aiškinimo klausimų, kylančių dėl Reglamento (EB) Nr. 883/2004 ir 2009 m. rugsėjo 16 d. Europos Parlamento ir Tarybos reglamento (EB) Nr. 987/2009, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (2), nuostatų, nagrinėjimą,
   atsižvelgdama į Reglamento (EB) Nr. 883/2004 65 straipsnio 2 ir 5 dalis,
   kadangi:

               (1)

               Reglamento (EB) Nr. 883/2004 65 straipsnyje nustatytos specialios bedarbio išmokų skyrimo ir mokėjimo bedarbiams asmenims, kurie paskutinį kartą dirbdami pagal darbo sutartį ar vykdydami savarankiškai dirbančio asmens veiklą gyveno valstybėje narėje, kuri nėra kompetentinga valstybė narė, taisyklės.

               (2)

               Lemiama minėto reglamento viso 65 straipsnio taikymo aplinkybė yra tai, kad susiję asmenys, paskutinį kartą dirbdami pagal sutartį ar savarankiškai, gyveno valstybėje narėje, kuri nėra ta valstybė, kurios teisės aktai jiems buvo taikomi ir kuri yra nebūtinai ta valstybė, kurioje jie dirbo pagal darbo sutartį ar savarankiškai.

               (3)

               Pagal minėto reglamento 1 straipsnio j dalyje pateiktą apibrėžtį terminas „gyvenamoji vieta“ reiškia vietą, kurioje asmuo paprastai gyvena, o to paties straipsnio k dalyje pateiktas terminas „buvimo vieta“ apibrėžtas kaip laikinoji gyvenamoji vieta.

               (4)

               Reglamento (EB) Nr. 987/2009 11 straipsnyje nustatyti gyvenamosios vietos nustatymo, kai dėl jos išsiskiria dviejų ar daugiau valstybių narių įstaigų nuomonės, kriterijai.

               (5)

               Remiantis Reglamento (EB) Nr. 883/2004 1 straipsnio f dalimi, pasienio darbuotojų gyvenamoji vieta yra kitoje valstybėje nei ta, kurioje jie vykdo profesinę veiklą ir kuri pagal minėto reglamento 11 straipsnio 3 dalies a punktą yra kompetentinga šalis, todėl akivaizdu, kad tokiems darbuotojams taikomas to paties reglamento 65 straipsnis.

               (6)

               Manoma, kad minėto reglamento 11 straipsnio 4 dalyje ir 13 straipsnyje nurodytų grupių asmenys ir asmenys, kuriems taikomas minėto reglamento 16 straipsnyje nurodytas susitarimas, tam tikrais atvejais gyvena kitoje valstybėje narėje nei ta, kuri šiuose straipsniuose nustatyta kaip kompetentinga valstybė.

               (7)

               Nustatant kokioje valstybėje gyvena šių grupių asmenys, gyvenamoji vieta turi būti tikrinama konkrečiu atveju, o kalbant apie Reglamento (EB) Nr. 883/2004 13 straipsnio 1 dalies a punkte ir 13 straipsnio 2 dalies a punkte nurodytus asmenis, tai turi būti daroma siekiant nustatyti, kokią sistemą jiems taikyti.

               (8)

               Pagal Reglamento (EB) Nr. 883/2004 65 straipsnio 5 dalį atsakomybę už išmokų mokėjimą kompetentinga valstybė perduoda gyvenamosios vietos valstybei, kurios užimtumo tarnybose užsiregistravęs susijęs asmuo.

               (9)

               Nors tai šiuo metu yra priimtina pasienio darbuotojų ir tam tikrų grupių, kurios taip pat palaiko glaudžius ryšius su savo kilmės šalimis, atveju, tai nebūtų priimtina, jei per daug plačiai aiškinant sąvoką „gyvenamoji vieta“ Reglamento (EB) Nr. 883/2204 65 straipsnis būtų pradėtas taikyti visiems asmenims, turintiems gana pastovią darbo vietą ar nuolat užsiimantiems savarankiška veikla valstybėje narėje ir palikusiems šeimas savo kilmės šalyje.
               Laikydamasi Reglamento (EB) Nr. 883/2004 71 straipsnio 2 dalyje nustatytų sąlygų,

         NUSPRENDĖ:

               1.

               Reglamento (EB) Nr. 883/2004 65 straipsnio 5 dalis taikoma visų pirma:

                           a)

                           minėto reglamento 11 straipsnio 4 dalyje nurodytiems asmenims;

                           b)

                           minėto reglamento 13 straipsnyje nurodytiems asmenims, paprastai vykdantiems savo veiklą dviejų ar daugiau valstybių narių teritorijose;

                           c)

                           asmenims, kuriems taikomas minėto reglamento 16 straipsnio 1 dalyje nurodytas susitarimas,

                     kai jie, paskutinį kartą vykdydami profesinę veiklą, gyveno valstybėje narėje, kuri nėra kompetentinga valstybė.

               2.

               1 dalyje nurodyti asmenys, kuriems paskutinį kartą vykdant profesinę veiklą buvo taikomi valstybės narės, kuri nėra ta valstybė, kurioje jie dirbo pagal darbo sutartį ar savarankiškai, teisės aktai, turi teisę gauti išmokas pagal gyvenamosios vietos valstybės teisės aktus, nes tie teisės aktais jiems buvo taikomi anksčiau.

               3.

               Taikant šį sprendimą, gyvenamosios vietos valstybė yra nustatoma pagal Reglamento (EB) Nr. 987/2009 11 straipsnį.

               4.

               Šis sprendimas skelbiamas Europos Sąjungos oficialiajame leidinyje. Jis taikomas nuo Reglamento (EB) Nr. 987/2009 įsigaliojimo dienos.

            Administracinės komisijos pirmininkė

         Gabriela PIKOROVÁ

      (1)  OL L 166, 2004 4 30, p. 1.

      (2)  OL L 284, 2009 10 30, p. 1.


title: 2012/808/BUSP: 2012 m. gruodžio 18 d. Politinio ir saugumo komiteto sprendimas Atalanta/4/2012 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES operacijos vado skyrimo

text:
21.12.2012

               LT

               Europos Sąjungos oficialusis leidinys

               L 352/46

         POLITINIO IR SAUGUMO KOMITETO SPRENDIMAS ATALANTA/4/2012
   2012 m. gruodžio 18 d.
   dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES operacijos vado skyrimo
   (2012/808/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta) (1), ypač į jų 6 straipsnį,
   kadangi:

               (1)

               pagal Bendrųjų veiksmų 2008/851/BUSP 6 straipsnio 1 dalį Taryba įgaliojo Politinį ir saugumo komitetą (toliau – PSK) priimti sprendimus dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos ES operacijos vado (ES operacijos vadas) skyrimo;

               (2)

               2011 m. birželio 15 d. PSK priėmė Sprendimą Atalanta/2/2011 (2) dėl kontradmirolo Duncan POTTS skyrimo ES operacijos vadu;

               (3)

               Jungtinė Karalystė pasiūlė, kad ES operacijos vado pareigose kontradmirolą Duncan POTTS pakeistų (skiriamasis) kontradmirolas Robert TARRANT;

               (4)

               ES karinis komitetas pritaria tam pasiūlymui;

               (5)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 22) dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,

         PRIĖMĖ ŠĮ SPRENDIMĄ:
   1 straipsnis
   Nuo 2013 m. sausio 16 d. (skiriamasis) kontradmirolas Robert TARRANT skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, ES operacijos vadu.
   2 straipsnis
   Sprendimas Atalanta/2/2011 panaikinamas.
   3 straipsnis
   Šis sprendimas įsigalioja 2013 m. sausio 16 d.

      Priimta Briuselyje 2012 m. gruodžio 18 d.

            Politinio ir saugumo komiteto vardu

            Pirmininkas

         O. SKOOG

      (1)  OL L 301, 2008 11 12, p. 33.

      (2)  OL L 158, 2011 6 16, p. 36.


title: 2014/577/ES: 2014 m. balandžio 3 d. Europos Parlamento sprendimas dėl Europos cheminių medžiagų agentūros 2012 finansinių metų biudžeto įvykdymo patvirtinimo

text:
5.9.2014

               LT

               Europos Sąjungos oficialusis leidinys

               L 266/201

         EUROPOS PARLAMENTO SPRENDIMAS
   2014 m. balandžio 3 d.
   dėl Europos cheminių medžiagų agentūros 2012 finansinių metų biudžeto įvykdymo patvirtinimo
   (2014/577/ES)
   EUROPOS PARLAMENTAS,

               —

               atsižvelgdamas į Europos cheminių medžiagų agentūros 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos cheminių medžiagų agentūros 2012 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į Europos Parlamento ir Tarybos reglamentą (EB) Nr. 1907/2006, įsteigiantį Europos cheminių medžiagų agentūrą (4), ypač į jo 97 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A7–0229/2014),

               1.

               patvirtina Europos cheminių medžiagų agentūros vykdomajam direktoriui, kad Agentūros 2012 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos cheminių medžiagų agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 97.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 396, 2006 12 30, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2006/841/EB: 2006 m. balandžio 27 d. Europos Parlamento sprendimas dėl Europos mokymo fondo 2004 finansinių metų sąskaitų uždarymo

text:
6.12.2006

               LT

               Europos Sąjungos oficialusis leidinys

               L 340/118

         EUROPOS PARLAMENTO SPRENDIMAS
   2006 m. balandžio 27 d.
   dėl Europos mokymo fondo 2004 finansinių metų sąskaitų uždarymo
   (2006/841/EB)
   EUROPOS PARLAMENTAS,

               —

               atsižvelgdamas į Europos mokymo fondo 2004 finansinių metų galutines finansines ataskaitas (1),

               —

               atsižvelgdamas į Audito Rūmų pranešimą apie Europos mokymo fondo 2004 finansinių metų metines finansines ataskaitas su fondo atsakymais (2),

               —

               atsižvelgdamas į 2006 m. kovo 14 d. Tarybos rekomendaciją (5972/2006 – C6-0093/2006),

               —

               atsižvelgdamas į EB sutartį, o ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl bendrajam Europos Bendrijų biudžetui taikomo Finansinio reglamento (3), ypač į jo 185 straipsnį,

               —

               atsižvelgdamas į 1990 m. gegužės 7 d. Tarybos reglamentą (EEB) Nr. 1360/90 dėl Europos mokymo fondo įsteigimo, ypač į jo 11 straipsnį (4),

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A6–0102/2006),

               1.

               atkreipia dėmesį į šiuos Europos mokymo fondo 2004 ir 2003 finansinių metų ataskaitų skaičius;
               2004 ir 2003 finansinių metų pajamų ir išlaidų ataskaita  (6)

                           (tūkst. EUR)

                           2004

                           2003

                           Pajamos

                           Komisijos subsidijos

                           17 600

                           18 100

                           Kiti donorai

                           800

                           523

                           Kitos pajamos

                           80

                           17

                           Finansinės veiklos pajamos

                           —

                           —

                              Iš viso pajamų (a)

                              18 480

                              18 640

                           Išlaidos

                           Darbuotojai – Biudžeto I antraštinė dalis

                           Mokėjimai

                           11 122

                           10 771

                           Perkelti asignavimai

                           123

                           329

                           Administracija – Biudžeto II antraštinė dalis

                           Mokėjimai

                           1 213

                           1 076

                           Perkelti asignavimai

                           247

                           310

                           Einamoji veikla – Biudžeto III antraštinė dalis

                           Mokėjimai

                           3 449

                           3 396

                           Perkelti asignavimai

                           1 168

                           1 087

                           Numatytos pajamos

                           Mokėjimai

                           260

                           237

                           Perkelti asignavimai

                           540

                           286

                              Iš viso išlaidų (b)

                              18 122

                              17 492

                              Finansinių metų rezultatas (a-b)

                              358

                              1 148

                           Likutis, perkeltas iš ankstesnių finansinių metų

                           - 1 318

                           - 2 155

                           Perkelti ir panaikinti asignavimai

                           204

                           375

                           Grąžinamosios išmokos Komisijai

                           0

                           - 703

                           Valiutų keitimo skirtumai

                           - 4

                           17

                              Finansinių metų likutis

                              - 759

                              - 1 318

               2.

               pritaria Europos mokymo fondo 2004 m. finansinių metų sąskaitų uždarymui;

               3.

               paveda pirmininkui perduoti šį sprendimą Europos mokymo fondo direktoriui, Tarybai, Komisijai ir Audito Rūmams bei paskelbti jį Europos Sąjungos oficialiajame leidinyje (L serijoje).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL C 269, 2005 10 28, p. 36.

      (2)  OL C 332, 2005 12 28, p. 75.

      (3)  OL L 248, 2002 9 16, p. 1.

      (4)  OL L 131, 1990 5 23, p. 1. Reglamentas su paskutiniais pakeitimais, padarytais Reglamentu (EB) Nr. 1648/2003 (OL L 245, 2003 9 29, p. 22).

      (5)  OL L 357, 2002 12 31, p. 72. Reglamentas su pakeitimais, padarytais Reglamentu (EB, Euratomas) Nr. 1261/2005 (OL L 201, 2005 8 2, p. 3).

      (6)  Pajamų ir išlaidų ataskaitoje bei balansinėje ataskaitoje atsižvelgiama tik į konkrečią fondo veiklą: į juos neįtrauktos Komisijos vardu administruojamos programos.
    ---documentbreak---

               6.12.2006

               LT

               Europos Sąjungos oficialusis leidinys

               L 340/120

         EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl 2004 finansinių metų Europos mokymo fondo biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos mokymo fondo 2004 finansinių metų galutines finansines ataskaitas (1),

               —

               atsižvelgdamas į Audito Rūmų pranešimą apie Europos mokymo fondo 2004 finansinių metų metines finansines ataskaitas su fondo atsakymais (2),

               —

               atsižvelgdamas į 2006 m. kovo 14 d. Tarybos rekomendaciją (5972/2006 – C6-0093/2006),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl bendrajam Europos Bendrijų biudžetui taikomo Finansinio reglamento (3), ypač į jo 185 straipsnį,

               —

               atsižvelgdamas į 1990 m. gegužės 7 d. Tarybos reglamentą (EEB) Nr. 1360/90 dėl Europos mokymo fondo įsteigimo, ypač į jo 11 straipsnį (4),

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A6–0102/2006),

               A.

               kadangi Audito Rūmai pranešė, kad buvo gautas pagrįstas patikinimas, kad 2004 m. gruodžio 31 d. pasibaigusios finansinių metų metinės ataskaitos yra patikimos, išskyrus tai, kad į jas nebuvo įtrauktos Tempus programų išlaidos, ir kad jose atspindimos operacijos iš esmės yra teisėtos ir tvarkingos,

               B.

               kadangi Audito Rūmai pranešė, kad buvo gautas pagrįstas patikinimas iš visų agentūrų, tačiau išreiškė aiškias abejones dėl Europos rekonstrukcijos agentūros, Europos profesinio mokymo plėtros centro, Europos mokymo fondo, Europos rasizmo ir ksenofobijos kontrolės centro ir Europos maisto saugos tarnybos 2004 finansinių metų,

               C.

               kadangi 2005 m. balandžio 12 d. Parlamentas Europos mokymo fondo direktoriui patvirtino, kad 2003 finansinių metų fondo biudžetas įvykdytas (6) ir prie sprendimo dėl biudžeto įvykdymo patvirtinimo pridėtoje rezoliucijoje su pastabomis (7)
                  inter alia pažymėjo, kad Audito Rūmai vėl kritikavo fondą dėl nesugebėjimo sąskaitose tinkamai parodyti išlaidų, susijusių su Tempus programa, ir tikėjosi, kad fondas 2004 m. metinės veiklos ataskaitoje informuos apie su Komisija sutartą sprendimą dėl teisingo šių išlaidų rodymo sąskaitose,

               1.

               primena, kad pagal Finansinio reglamento 185 straipsnį Parlamentas sprendžia dėl Bendrijų įsteigtų įstaigų, turinčių juridinio asmens statusą ir faktiškai gaunančių iš biudžeto mokamas subsidijas, biudžeto įvykdymo; tačiau pažymi, kad ne visos šios įstaigos yra visiškai ar bent iš dalies finansuojamos dotacijomis iš biudžeto; pabrėžia, kad dėl to biudžeto įvykdymo patvirtinimo sprendimas apima ir biudžetinį, ir nebiudžetinį šių įstaigų finansavimą; mano, kad nepriimtina, jog kai kurios Sąjungos sukurtos įstaigos atskaitingos ne tik už iš biudžeto, bet ir iš kitų šaltinių gautų, pajamų išlaidas, nors kitos, negaunančios biudžeto subsidijų, nėra atskaitingos; pritaria principui, pagal kurį Europos Parlamentas suteikia suteikti biudžeto įvykdymo patvirtinimą visoms Bendrijos agentūroms, neatsižvelgiant į tai, ar jos gauna dotacijas iš biudžeto ar ne ir neatsižvelgiant į tai, kad agentūros steigimo dokumente nurodyta kita jos biudžeto įvykdymo patvirtinimą suteikianti institucija; laikosi nuomonės, kad reikia peržiūrėti visus dokumentus, kurie prieštarauja šiam principui;

               2.

               mano, kad labai naudinga yra Audito Rūmų pranešime pateikiama 1 lentelė (pirmą kartą pateikta sprendžiant dėl 2003 m. biudžeto įvykdymo), kurioje apibendrinamos agentūros galios ir įpareigojimai, valdymas, ištekliai, veikla ir teikiamos paslaugos; pažymi, kad 1 lentelės informaciją pateikia agentūra; prašo Audito Rūmus patikrinti 1 lentelėje pateiktus duomenis;

               3.

               reikalauja, kad agentūros ne tik tinkamai leistų pinigus, bet ir siektų leisti juos kiek įmanoma veiksmingiau ir efektyviau; ragina Audito Rūmus apsvarstyti galimybę išplėsti savo specialius metinius pranešimus dėl agentūrų ir įtraukti į juos rezultatų ir pasiektų tikslų tyrimą; remdamasis tuo ir savo rezoliucijomis dėl 2003 finansinių metų biudžeto įvykdymo patvirtinimo, ragina atsižvelgti į šiuos reikalavimus: kiek įmanoma vengti skirtingų agentūrų veiklos dubliavimosi ir nurodyti priemones, kuriomis siekiama geriau laikytis skaidrumo principo palaikant ryšius su visuomene, ir Bendrijos pozityviosios diskriminacijos priemones, kuriomis siekiama lyčių lygybės įdarbinant, vykdant mokymus ir skirstant pareigas;

               4.

               pabrėžia, kad ne visų Bendrijos agentūrų įvaizdis yra geras ir ne apie visas iš jų spauda atsiliepia teigiamai, tačiau daugelis iš jų nėra nusipelniusios tokio prasto įvaizdžio; pažymi, kad apie tai reikėtų informuoti Europos Sąjungos piliečius, tinkamomis priemonėmis atskleidžiant jiems šių agentūrų darbo tikslus ir rezultatus; ragina Komisiją siekiant šio tikslo imtis, jos manymu, būtinų priemonių;

               5.

               pabrėžia, kad 2004 m. Europos Sąjungos plėtra turėjo įvairialypį poveikį Bendrijos agentūrų struktūrai ir jų veiklos pobūdžiui ir kad keletas iš jų pažymi tai savo veiklos ataskaitose, ypač atkreipdamos dėmesį į jų administratorių skaičiaus padidėjimą; ragina Komisiją išnagrinėti tikrus arba numanomus sunkumus ir pasiūlyti reikiamus reguliavimo;

               6.

               pažymi, kad Komisija įsipareigojo suderinti savo generalinių direktoratų veiklos ataskaitų teikimą; ragina tą patį požiūrį taikyti ir Bendrijos agentūrų veiklos ataskaitoms, nes jos būna labai įvairaus turinio; ragina Komisiją aiškiai nurodyti Bendrijos agentūroms, kokią informaciją jos privalo pateikti ir kuriuos veiklos aspektus turi apibūdinti ataskaitose;

               7.

               apgailestaudamas pažymi, kad fondas vis dar neišsprendė problemos dėl teisingo išlaidų, susijusių su Tempus programa, atspindėjimo sąskaitose; pažymi, kad ši problema išliko, nepaisant nuo 1999 m. besikartojančios kritikos Audito Rūmų metiniuose pranešimuose, ir kad Audito Rūmai išreiškė aiškias abejones dėl fondo sąskaitų; reikalauja, kad fondo sąskaitose būtų laikomasi vieningumo ir biudžeto konkretumo principų;

               8.

               primygtinai reikalauja, kad fondas laikytųsi galiojančių reglamentų dėl išskaidyto pagal straipsnius ir punktus biudžeto paskelbimo, įskaitant personalo planą; vis dėlto svarstydamas Finansinio reglamento pakeitimus atsižvelgs į fondo pastabas dėl neproporcingų paskelbimo išlaidų ir skaidrumo garantijų;

               9.

               džiaugiasi išsamiais fondo vidaus audito plėtros duomenimis, įtrauktais į 2004 m. metinę veiklos ataskaitą; laukia pažangos ataskaitos 2005 m. metinės veiklos ataskaitoje ir apibendrinančios ataskaitos apie 2005 m. vidaus auditą, kaip nurodoma Finansinio pagrindų reglamento 75 straipsnio 5 dalyje;

               10.

               ragina Komisiją padėti agentūroms kiek įmanoma tiksliau laikytis kitų metų darbo plano, leidžiant tinkamai planuoti ir įgyvendinti veiklą, ypač išvengti didelių paskutinės minutės darbo krūvio pakeitimų;

               11.

               prašo Komisijos pagerinti agentūrų tarpusavio sąveiką, padarant bendradarbiavimą veiksmingesniu, vengiant darbo dubliavimo ir įveikiant įvairias kliūtis, ypač dėl bendrų sričių, susijusių, pavyzdžiui, su mokymais, Bendrijos politikos krypčių įgyvendinimu, naujausių valdymo sistemų panaudojimu ir su patikimu biudžeto valdymu susijusių problemų sprendimu.

      (1)  OL C 269, 2005 10 28, p. 36.

      (2)  OL C 332, 2005 12 28, p. 75.

      (3)  OL L 248, 2002 9 16, p. 1.

      (4)  OL L 131, 1990 5 23, p. 1. Reglamentas su paskutiniais pakeitimais, padarytais Reglamentu (EB) Nr. 1648/2003 (OL L 245, 2003 9 29, p. 22).

      (5)  OL L 357, 2002 12 31, p. 72. Reglamentas su pakeitimais, padarytais Reglamentu (EB, Euratomas) Nr. 1261/2005 (OL L 201, 2005 8 2, p. 3).

      (6)  OL L 196, 2005 7 27, p. 113.

      (7)  OL L 196, 2005 7 27, p. 114.